Diari Oficial de la Generalitat Valenciana


Sumari del DOGV 7986, del 23-02-2017 (2017/1258)

RESOLUCIÓ de 14 de febrer de 2017, de la Presidència de la Generalitat, per la qual s'atorga la declaració de festa d'interés turístic autonòmic de la Comunitat Valenciana a les Festes de la Vinguda de la Mare de Déu d'Elx.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7986

Data del DOGV
:   23-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1258


Data del document
:   14-02-2017

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * Elx

RESOLUCIÓ de 14 de febrer de 2017, de la Presidència de la Generalitat, per la qual s'atorga la declaració de festa d'interés turístic autonòmic de la Comunitat Valenciana a les Festes de la Vinguda de la Mare de Déu d'Elx. [2017/1258]  
Vista la sol·licitud presentada en la Secretaria Autonòmica de l'Agència Valenciana del Turisme per l'organisme autònom local Visitelche, de data 18 d'abril de 2016, en què s'insta la declaració de festa d'interés turístic autonòmic de la Comunitat Valenciana, per a les Festes de la Vinguda de la Mare de Déu d'Elx.  
Després de l'estudi de la documentació que consta en l'expedient i vist l'informe del cap del Servei d'Assistència i Inspecció Turística de data 27 de gener de 2017 i la proposta de la directora general de Turisme, per mitjà de la qual es proposa resoldre favorablement la concessió de la distinció indicada, de conformitat amb el que disposen els articles 3.1 c), 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, resolc:  
  
Primer  
Atorgar el títol honorífic de festa d'interés turístic autonòmic de la Comunitat Valenciana a les Festes de la Vinguda de la Mare de Déu d'Elx (Alacant).  
  
Segon  
Ordenar, amb data d'aquesta resolució, la inscripció d'ofici de la declaració concedida en el Registre Especial de Festes, Itineraris, Publicacions i Obres Audiovisuals d'Interés Turístic de la Comunitat Valenciana, Secció Primera: Festes d'Interés Turístic en els termes que assenyala l'article 9 del Decret 119/2006, de 28 de juliol.  
  
Tercer  
Ordenar la publicació d'aquesta resolució en els termes establits en l'article 7 del Decret 119/2006, de 28 de juliol, com també en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, pot interposar-se potestativament recurs de reposició davant de l'òrgan que ha dictat l'acte, en el termini d'un mes comptador des de l'endemà de la publicació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o interposar recurs contenciós administratiu davant del Jutjat Contenciós Administratiu de València, dins del termini de dos mesos, comptats des de l'endemà de la publicació en aquesta, d'acord amb el que estableixen els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 14 de febrer de 2017.- El president de la Generalitat, p. d. (R 12.02.2016; DOCV 17.02.2016), el secretari autonòmic de l'Agència Valenciana del Turisme: Francesc Colomer Sánchez.